**Csongrád Városi Önkormányzat**

**Bedő Tamás polgármester**

**30/2020.(VI. 4.) polgármesteri**

**HATÁROZAT**

A Kormány a veszélyhelyzet kihirdetéséről szóló 40/2020.(III.01.) számú kormányrendelet 1. § értelmében az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A Csongrád Városi Önkormányzat Szervezeti és Működési Szabályzatáról szóló 27/2019.(XI.22.) önkormányzati rendelet 3. melléklet 2/1. pontjában foglaltak alapján Csongrád Városi Önkormányzat Városgazdasági, Ügyrendi és ÖsszeférhetetlenségiBizottságaátruházott hatáskörben elbírálja az első lakáshoz jutás támogatása iránti kérelmeket.

Fenti rendelkezések alapján Csongrád Városi Önkormányzat Városgazdasági, Ügyrendi és Összeférhetetlenségi Bizottságának átruházott hatáskörét gyakorolva az alábbi döntést hozom:

Bedő Tamás polgármester **Somogyi Tamás** és **Kátai-Benedek Edina** részére a **Csongrád zártkert 7861 hrsz.,** kivett, lakóház udvar megnevezésű ingatlan megvásárlásához az első lakáshoz jutók keretösszege terhére

300.000 Ft, azaz Háromszázezer forint vissza nem térítendő támogatást és

300.000 Ft, azaz Háromszázezer forint kamatmentes kölcsönt,

**Összesen 600.000 Ft-ot**, azaz Hatszázezer forintot **biztosít**.

**INDOKOLÁS**

Somogyi Tamás és Kátai-Benedek Edina kérelmében rögzítettek megfelelnek a lakástulajdon megszerzésének helyi támogatási rendszeréről és a garzonlakáshoz jutás feltételeiről szóló 7/2016.(II.22.) önkormányzati rendeletbe foglalt jogosultsági feltételeknek, ezért a rendelkező részben foglaltak szerint döntöttem.

A határozatról értesül:

1. Fejlesztési és Üzemeltetési Iroda és általa
2. Somogyi Tamás és Kátai-Benedek Edina
3. Gazdasági iroda, Helyben

Csongrád, 2020. június 4.

Bedő Tamás

polgármester